Metro bied gratis skaaklesse | Netwerk24
Metro bied gratis skaaklesse
Met die hulp van ervare afrigters kan die inwoners van Ekurhuleni dalk professionele skaakspelers word.
Dié metro se biblioteek- en inligtingsdienste bied gratis skaakklasse vir jonk en oud.
“Die projek gaan vir een jaar aan die gang wees en leerlinge van plaaslike skole en alle belangstellendes sal wegloop met selfvertroue en kritiese denkvaardighede wat hulle op hul alledaagse lewens kan toepas,” lui ’n mediaverklaring van die metro.
Die projek word in samewerking met plaaslike skole en skaakklubs aangebied.
Die metro bied skaakstelle, horlosies, notaboeke en hoogs ervare skaakafrigters. Hy beoog ook wedstryde tussen sowat 19 biblioteke en skaakklubs in die metrogebied.
“Die metro sal voortgaan om die streek se skaakwedstryde te ondersteun sodat die spelers uiteindelik vir die nasionale en internasionale wedstryde kan kwalifiseer,” lui die verklaring.
Benewens vaardigheidsontwikkeling hoop die metro dit skep werkgeleenthede vir die afrigters.– Jeanelle Greyling
Meer oor: Skaak | Ekurhuleni
Bekostigbare plekke vir bejaardes te kry
Snelweë is veiliger en verkeer beweeg vinniger
‘Groter rotte’ sit glo agter bedrog met lisensies